李谦亨，字以咸，别号虚中，直隶真定府宁晋县民籍，明末政治人物。九岁能文，十五入学，廿九爲廪生，家甚贫，风雨晦明，读书不辍。万历四十年壬子领乡荐，四十四年（1616年）登丙辰科进士，初授河南光山县知县，迁授海防清军厅，入爲工部营缮司员外郎，奉命督修皇陵，告病赋归。父李化鹏，号我宾，庠生。母朱氏，封宜人。妻王氏、张氏，俱封宜人。子李琦，岁贡生。李珍、李伟、李璟、李琮，俱庠生。孙李光临、李光孚，廪生，俱能以文行，世其家。